open-index/open-wikipedia-markdown huggingface dataset:
StarCraft: Brood War

***StarCraft: Brood War*** é unha expansión para o videoxogo de estratexia en tempo real de ciencia ficción futurista StarCraft, desenvolvida por Blizzard Entertainment e publicada en 1998. É un dos xogos para ordenador máis vendidos da historia, catalogado de best-séller e considerado como un clásico dos xogos de ordenador. Foi presentado para distintas plataformas, como Windows, Mac e Nintendo 64, aínda que esta última con menos acollida.
Arredor de StarCraft: Brood War desenvolveuse un fenómeno de masas desde o seu lanzamento, aínda que anos despois comezou a desinflarse, coa excepción de Corea do Sur onde o xogo seguía a ser o máis popular ata 2010 co lanzamento de StarCraft II: Wings of Liberty

## Campañas para un xogador 
A campaña divídese en tres apartados segundo a raza coa que se xoga: Protoss, Terran e Zerg. Nelas particípase no argumento que é unha continuación da primeira entrega de StarCraft, e que tanto Protoss como Terran pretenden acabar co poder acadado polos Zerg, e estes últimos farán todo o posible por evitalo.

## Multixogador 
O modo multixogador supuxo unha revolución para os xogos da época. Co sistema Battle.net, acadouse un gran rendemento e un amplo número de xogadores en todo o mundo, obrigando a Battle.net a pasar dun único servidor para todo o mundo a distintos servidores segundo a zona xeográfica.

Esta expansión converteuse nun xogo de culto, tanto é así que en Corea do Sur chegáronse a crear canles de televisión co único fin de retransmitir partidas entre profesionais deste xogo como son Ongamenet e a desaparecida MBC Game. Os profesionais coreanos son considerados altamente populares polo seu extenso público, comparados en ocasións coa repercusión dos futbolistas en Europa.

Noutras partes de mundo, StarCraft tamén foi importante aínda que non chegou ata eses niveis. Cabe destacar a importancia en países como a China, Taiwán ou os Estados Unidos, onde os xogadores profesionais eran altamente premiados por patrocinadores.

## Na actualidade 
Dende o lanzamento de StarCraft II: Wings of Liberty en 2010, o xogo perdeu un considerable número de xogadores, embelesados polos novos gráficos e unidades da nova entrega. Non obstante, rapidamente ese xogo está a perder un gran número de afeccionados e nótase en StarCraft: Brood War, onde o número de xogadores está a medrar de novo desde finais do 2012.

## Véxase tamén 
### Ligazóns externas 
* Blizzard Entertainment - StarCraft: Brood War Páxina oficial. 
* StarCraft: Noticias da escena internacional.
Estación de Valença

A **Estación de Valença** é unha parada de ferrocarril da vila de Valença, no norte de Portugal.

## Características
Sitúase xunto ao Largo da Estación. En 2010 tiña 3 vías de circulación, con 397, 365 e 248 metros de servizo; as plataformas teñen 154, 141 e 99 metros de extensión. A parada dá servizo aos ferrocarrís rexionais, internacionais (Tren Internacional Porto-Vigo) e interrexionais da operadora Comboios de Portugal.

## Historia
O enlace ferroviario á estación de Valença naceu en 1882. Até finais da década de 1980 acollía un servizo internacional mixto de RENFE, con clasificación de omnibus, entre as localidades de Guillarei, e Valença, pasando por Tui.

## Véxase tamén
### Bibliografía
*MARTINS, João Paulo, BRION, Madalena, SOUSA, Miguel de, LEVY, Maurício e AMORIM, Óscar: *O Caminho de Ferro Revisitado. O Caminho de Ferro em Portugal de 1856 a 1996*. Caminhos de Ferro Portugueses, 1996.
PO-406

A **PO-406** (na provincia de Pontevedra), é unha estrada da Rede Primaria Complementaria da Xunta de Galicia que une as localidades da Cañiza e Filgueira (Crecente); atravesa os concellos da Cañiza e Crecente. Ten unha lonxitude de 28,48 quilómetros e iníciase na Cañiza finaliza nun cruzamento coa PO-801 en Filgueira (Crecente). É un tramo da antiga C-531 reformada en 2008 con tres vías nalgúns tramos, dous de subida e un de baixada, cun largo medio de entre 7 e 10 m.

## Notas
Kerry Washington

**Kerry Marisa Washington**, nada o 31 de xaneiro de 1977 no Bronx, Nova York, é unha actriz estadounidense. É coñecida polo seu papel de esposa de Ray Charles, Della Bea Robinson, na película Ray (2004), como Kay Amin en *The Last King of Scotland*, e Alicia Masters en *Fantastic Four* e a súa secuela de 2007, *Fantastic Four: Rise of the Silver Surfer*.

## Traxectoria 
Washington naceu en Bronx, na cidade de Nova York, a filla de Valerie, profesora e consultora educativo, e Earl Washington, un axente inmobiliario. Súa nai é descendente xamaicana. Washington traballou de adolescente co grupo de teatro Tada e asistiu a escola Spece School en Manhattan, graduouse en 1994. Asistiu a Universidade George Washington, e graduouse en 1998 cunha dobre especialización en antropoloxía e socioloxía. Pertenceu á Phi Beta Kappa. Tamén ten un dos graduados máis famosos do Departamento de Teatro e Danza. Tamén estudou en Michael Howard Studios na cidade de Nova Iork.

## Filmografía 
## Notas 
## Véxase tamén 
### Ligazóns externas 
* Páxina oficial
Jackie Brown

***Jackie Brown*** é un filme estadounidense de 1997, escrito e dirixido por Quentin Tarantino. Está protagonizado por Pam Grier, Robert Forster, Robert De Niro, Samuel L. Jackson, Bridget Fonda, e Michael Keaton. Foi o terceiro filme de Tarantino despois do seu éxito con *Reservoir Dogs* (1992) e *Pulp Fiction* (1994).

Este filme está considerada como o filme de Blaxploitation de Tarantino, ao igual que *Reservoir Dogs* é o seu filme de atracos, *Pulp Fiction* a de cine negro, e *Kill Bill* a de artes marciais.

O filme foi moi criticada por algúns seguidores de Tarantino, xa que é un estilo moi diferente as súas dúas anteriores obras; esta conta unha historia non tan violenta, ten unha narración máis clásica e relaxada e o sangue non é tan abundante. Porén, foi ben recibida pola crítica especializada.

Está baseada na novela *Rum Punch* de Elmore Leonard. Tarantino extraeu os diálogos do libro case iguais (outra razón do desgusto dos seus fans: os diálogos teñen diferente estrutura).

## Sinopse 
Jackie Brown (Pam Grier) é unha azafata de voo que, necesitada de diñeiro, fai de correo para Ordell (Samuel L. Jackson), un traficante de armas buscado pola policía. Todo parece ir ben, ata que un día é sorprendida na aduana e acusada de tráfico de drogas e evasión. Para evitar ingresar en prisión, a policía só deixa a Jackie unha saída: axudalos a chegar ata Ordell.

## Elenco de actores 
Conta con varios actores fetiches *tarantinianos*. Un deles é Samuel L. Jackson. O director rescata a Pam Grier e a Robert Forster, actores que alcanzaron a súa máxima gloria en filmes dos 70. En realidade, Pam Grier chegou a ser unha estrela dos filmes de serie B da Blaxploitation (100% protagonizados por xente negra), que tanto éxito tiveron na América dos anos 70 e 80, e que Tarantino homenaxea neste filme.

No resto dos papeis, están Robert De Niro como un ex-convicto moi esgotado e de moi poucas palabras; Bridget Fonda como unha das mozas de Ordell; e Michael Keaton como Ray Nicolette, o policía que vai tras de Ordell.

* Pam Grier como Jackie Brown
* Samuel L. Jackson como Ordell Robbie
* Robert Forster como Max Cherry
* Bridget Fonda como Melanie Ralston
* Michael Keaton como ATF Agent Ray Nicolette
* Robert De Niro como Louis Gara
* Michael Bowen como LAPD Detective Mark Dargus
* Chris Tucker como Beaumont Livingston
* LisaGay Hamilton como Sheronda
* Tommy "Tiny" Lister Jr. como Winston
* Hattie Winston como Simone Hawkins
* Sid Haig como Xuíz
* Aimee Graham como Amy
* Gillian Iliana Waters como Mossberg 500 Tammy Jo
* Denise Crosby como Public Defender
* Quentin Tarantino como Voice On Answering Machine
* Danny DeVito como The Man Getting His Bag

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes 
* Ficha en Metacritic
Davis (apelido)

**Davis** é un apelido patronímico orixinario de Inglaterra, que significa fillo de David. É o apelido número 52 máis común no Reino Unido http://www.britishsurnames.co.uk/surnames/DAVIS. Aparece por primeira vez entre os séculos XIV e XV, e no ano 1402, atópase á primeira persoa censada con ese apelido no Reino Unido, un home chamado Richard Davis, o cal foi inscrito no rexistro de homes libres da cidade de York (Inglaterra).

De acordo coa enquisa do Censo dos Estados Unidos, o 0,48% da poboación dese país levaba este apelido, sendo así o sétimo apelido máis común https://web.archive.org/web/20091221003828/http://www.census.gov/genealogy/www/data/2000surnames/index.html.

Este apelido con non menos de vinte escudos é a forma en apelido do nome masculino David, que en hebreo significa “Amado de Xehová”.

As variacións ortográficas deste apelido derivaron en Davies, Divies e outros. Este apelido tivo unha grande acollida no país veciño ao Reino Unido, Irlanda, onde se estendeu por todo o país, dando lugar a un gran número de variantes.

## Véxase tamén
### Ligazóns externas
* Apelidos ingleses
Debaixo do xeo

***Debaixo do xeo*** (en ) é un filme británico-canadense dirixido por Nick Willing que se estreou 2005. O libro baséase nun libro de Alice Hoffman. Estreouse en galego na TVG o 8 de marzo de 2013.

## Sinopse 
Abel Grey (Edward Burns), axente de policía dunha pequena cidade, investiga a morte por esgotamento de August Pierce (Thomas Gibson), alumno dunha exclusiva escola privada. Por temor ó escándalo, o centro educativo insiste en que se trata dun suicidio. Porén, Abel descobre a través de Carlin (Rachelle Lefevre), a única amiga que o rapaz tiña na escola, que August era vítima de acoso escolar, e que o seu acosador era Harry (Jamie King), outro estudante con quen Carlin tiña saído nalgunha ocasión.

## Véxase tamén 
### Ligazóns externas 
* Ficha na IMDb
O protector

***O protector*** (en ) é un filme estadounidense dirixido por Martyn Burke que se estreou no 2002. Estreouse en galego na TVG o 5 de marzo de 2013.

Foi o derradeiro filme no que aparece Anthony Quinn. Foi estreado uns poucos meses despois da súa morte.

## Sinopse 
Jennifer Barrett non sabe que é a filla de Angelo Allighieri, un poderoso capo da mafia. Cando este é asasinado durante un tiroteo nun restaurante, o seu leal gardacostas Frankie Delano xura protexer a Jennifer dos inimigos do seu padre. Pero o primeiro que ten que facer es revelarlle a Jennifer a súa verdadeira identidade e advertirlle do grave perigo que corre.

## Personaxes 
## Notas 
## Véxase tamén 
### Ligazóns externas 
* Ficha na IMDb
La Noche (Vigo)

***La Noche*** foi un semanario editado en Vigo entre 1915 e 1916.

## Historia e características 
Apareceu en xullo de 1915. Estaba dirixido por Adolfo Gregorio Espino. Cualificado como órgano dos mauristas vigueses, incluíu información xeral de Vigo, do movemento agrario e da situación política en España. En xuño de 1916 encargouse da dirección Emilio Sías. Apareceron artigos sobre os Xogos florais celebrados no Teatro Circo Tamberlick, patrocinados por Juan Barcia Caballero, e a festa na honra da Virxe da Rocha. Contou con destacados ilustradores e colaboradores literarios como Hipólito Reguenga, e no apartado gráfico, incluíu imaxes de Pacheco, Sarabia, Ksado e Granada.

## Notas 
## Véxase tamén 
### Bibliografía 
* 

### Outros artigos 
* Lista de publicacións impresas da provincia de Pontevedra
Dominika Cibulková

**Dominika Cibulková**, nada o 7 de maio de 1989 en Bratislava, é unha tenista eslovaca. Coñecida pola súa velocidade e o seu estilo de xogo agresivo, gañou oito títulos individuais na súa carreira: 2016: Katowice, Eastbourne, Linz e as WTA Finals; 2014: Acapulco; 2013: Stanford; 2012:  Carlsbad; 2011: Moscova. O posto máis alto alcanzado na clasificación da WTA foi o 4º, conseguido o 20 de marzo de 2017.

## Torneos de Grand Slam 
### Clasificación en torneos de Grand Slam 
## Notas 
## Véxase tamén 
### Ligazóns externas 
* Páxina web oficial de Dominika Cibulková
* Perfil na Women's Tennis Association
Jesse Stone: Campo de regatas

***Jesse Stone: Campo de regatas*** (en ) é un telefilme estadounidense de misterio dirixido por Robert Harmon que se estreou no 2007. Baséase na novela *Sea Change* de Robert B. Parker e é o cuarto dos oito telefilmes baseados nas novelas da personaxe de Jesse Stone. Estreouse en galego na TVG o 11 de xaneiro de 2013.

## Sinopse 
Jesse Stone é un ex policía dos Ánxeles vido a menos cuxa maior batalla agora é contra o alcohol. Para calar ós demos internos do seu pasado que tanto o atormentan, Jesse decide retomar o caso dun asasinato cometido dez anos atrás. Refuxiado na pequena cidade de Paradise, Jesse reabre unha investigación sen resolver na que descubrirá probas nunha antiga tumba e perseguirá as pantasmas do esquecido crime. Pero non será só o pasado da vítima e do asasino o que sairá á luz, senón tamén o seu propio.

## Personaxes 
* Tom Selleck como Jesse Stone
* Kathy Baker como Rose Gammon
* Kohl Sudduth como Luther "Suitcase" Simpson
* Rebecca Pidgeon como Leeann Lewis
* Sean Young como Sybil Martin
* Mika Boorem como Cathleen Holton
* Stephen McHattie como Capitán Healy
* William Sadler como Gino Fish
* James Gammon como Bob
* Nigel Bennett como Harrison Pendleton
* Vito Rezza como Anthony D'Angelo
* James Preston Rogers como Terry Genest
* Jeremy Akerman como Home do concilio #1
* John Beale como Dr. Perkins
* Saul Rubinek como Hasty Hathaway
* Viola Davis como Molly Crane
* William Devane como Dr. Dix
* Scott Wickware como Sam Holton
* Marcia Bennett como Hilda Evans
* Gil Anderson como Jenn (voz)
* Joe the Dog como Reggie

## Galardóns e nomeamentos 
* 2007: Emmy: Nomeado a mellor actor en miniserie ou telefilm (Tom Selleck).

## Véxase tamén 
### Ligazóns externas 
* Ficha na IMDb 
* Ficha en AllMovie 
* Ficha en TCM Movie Database
Modjo

**Modjo** foi un dúo francés de house, electrónica e pop, fundado no ano 1998 e disolto en 2002. O dúo estaba formado por Romain Tranchart e Yann Destagnol.

## Discografía 
* *Modjo* (2001)

## Sinxelos 
* *Lady (Hear Me Tonight)* (2000)
* ''Chillin'* (2001)
* *What I Mean* (2001)
* *No More Tears* (2002)
* *On Fire'' (2002)

## Véxase tamén 
### Ligazóns externas 
* Web oficial da banda
Bran, Romanía

**Bran** (en alemán *Törzburg*; en húngaro *Törcsvár*) é unha vila de Transilvania pertencente ao Condado de Braşov, na raia con Valaquia (actualmente, Romanía) en plenos Cárpatos transilvanos. A aldea ten unha superficie de 67,85 km² e unha poboación en 2011 de 5.573 habitantes. Áchase a tan só 30 km da cidade de Braşov e divídese en cinco lugares: Bran, Poarta, Predeluţ, Şimon e Sohodol. 

É moi coñecida polo castelo medieval de Bran (en romanés *Castelul Bran*); que leva a sona de ser o Castelo de Drácula. Crese que realmente Vlad Țepeș (Vlad III o empalador), personaxe histórico no que se inspirou a novela do escritor irlandés Bram Stoker, só pasou nel uns días de camiño á cadea en Budapest.

left|thumb|Castelo de Bran.

## Notas 
## Véxase tamén 
### Ligazóns externas 
* Páxina do concello 
* Draculascastle.com .
Bran

O termo **Bran** pode referirse a:

Como topónimo, pode referirse a:

;En Galiza 
***Bran**, lugar da parroquia dos Ánxeles, no concello de Oroso;
***Bran**, lugar da parroquia de Niñodaguia, no concello de Santiso;

;Fóra de Galiza

;En Francia
***Bran**, comuna francesa en Charente Marítimo.

;No Gales
***Castell Dinas Bran**, castelo en Llangollen.

;En Romanía
***Bran**, vila no Condado de Braşov:
****Castelo de Bran**, monumento nacional romanés, coñecido coma o castelo de Drácula.

Amais, como antropónimo, pode referirse a:

***Bran**, antropónimo masculino galego de orixe celta-galaica;
***Bran Mutimirović**, realeza serbia;
***Bran Drobnjak**, fundador do clan serbio Drobnjaci;
***Bran Ardchenn**, rei de Leinster, unha das catro provincias de Irlanda;
***Bran Becc mac Murchado**, rei de Leinster;
***Guto Nyth Brân**, lendario atleta galés;
***Bran mac Febal**, navegante lendario irlandés.

;Mitoloxía
***Bran o Bendito**, caudillo galés mítico da Britania pagá;
***Bran Mak Morn**, o último rei dos Pictos na novela de ficción de Robert E. Howard;
***Bran mac Febail**, protagonista de Immram Brain (*A viaxe de Bran*), un conto da mitoloxía irlandesa; 
*Varios personaxes da saga de fantasía de George R. R. Martin *A Song of Ice and Fire*:
****Brandon "Bran" Stark**, personaxe de *A Song of Ice and Fire*.

## Véxase tamén
### Outros artigos
****Bran***, o nome inglés do farelo dos cereais, fonte da fibra, usado en moitos produtos alimentarios en Galiza con ese nome;
***Bran**, banda de rock galesa.
EMedicine

**eMedicine** é unha base de datos de coñecementos médicos en liña fundada no ano 1996 polos médicos Scott Plantz e Richard Lavely. Foi vendida a WebMD en xaneiro de 2006. É un sitio web que contén sínteses clínicas de doenzas, elaboradas por expertos en saúde. Está composta polos temas principais de 62 especialidades médicas.

## Véxase tamén 
### Ligazóns externas 
* Páxina web de eMedicine
99%

***99%*** é o sétimo álbum de estudio do grupo de punk rock español Ska-P, publicado o 5 de marzo de 2013.

## Lista de cancións
#"Full gas (Instrumental)" − 3:08
#"Canto a la rebelión" − 4:38
#"Ciudadano papagayo" − 4:08
#"Pandemias S.L." − 4:02
#"Se acabó" − 4:07
#"Ska-Pa" − 3:52
#"Marinaleda" − 4:23
#"Alí Babá" − 2:53
#"Victoria" − 3:21
#"Bajo vigilancia" − 4:01
#"Maquis" − 5:02
#"Oniómanos" − 3:18
#"¿Quiénes sois?" − 4:08
#"Radio Falacia" − 3:28
#"África agónica" − 4:48

## Véxase tamén
### Ligazóns externas
*Páxina oficial de Ska-P
Universidad del Desarrollo

A **Universidade del Desarrollo** (*UDD*) é unha universidade privada chilena. Fundouse en 1990 e ten dous campus: un en Concepción e outro en Santiago. Ten 9.950 estudantes.

## Facultades 
A UDD ten as seguintes facultades:

# Arquitectura e Arte
# Comunicaciones
# Dereito
# Deseño
# Economía e Negocios
# Educación e Humanidades
# Goberno
# Enxeñaría
# Medicina (A Clínica Alemá UDD)
# Psicoloxía

## Véxase tamén 
### Ligazóns externas 
* O website oficial da UDD
Cartas eruditas y curiosas

miniatura|200px|Retrato de Benito Xerónimo Feijoo.

***Cartas eruditas y curiosas en que, por la mayor parte se continúa el designio del Teatro Crítico Universal, impugnando, o reduciendo a dudosas, varias opiniones comunes*** é unha obra de Benito Xerónimo Feijoo e Montenegro, publicada en cinco volumes entre 1742 e 1760.

É unha obra de carácter continuísta respecto á súa obra anterior, *Teatro crítico universal* (1726-1739), e inclúe 163 cartas analizando diversas materias. Está escrita desde un punto de vista racionalista, propio da Ilustración, de carácter desmitificador e favorable ao método experimental e a reforma da educación. Ten un estilo sinxelo, alleo á ornamentación e a artificiosidade do barroco, e inclúe numerosos galicismos.

## Temática 
A obra supón un esforzo enciclopédico de divulgación dos avances do seu tempo, dentro dunha completa ortodoxia co dogma católico. Fálase de campos diversos como a filoloxía, física, matemática, historia natural, medicina, astronomía, xeografía, economía, dereito político ou literatura, amais de crenzas populares, milagres, supersticións e biografías de personaxes coetáneos

No primeiro volume (1742; 45 cartas) os temas son moi variados: física, medicina, música, supersticións, milagres, virtudes do chocolate e o tabaco... A carta oitava dá conta dun suceso acontecido en Pontevedra. O segundo volume (1745; 28 cartas) consta de reformas xurídicas e teoloxía moral. O terceiro volume (1750; 32 cartas) analiza temas diversos como o exterminio de ladróns, a teoría de Copérnico, os adagios, os xogo de azar nos naipes e os exorcismos. No cuarto volume (1753; 26 cartas) estuda teoría de Isaac Newton, a causa de Ana Bolena e a Masonería, entre outros asuntos. O quinto volume (1760; 30 cartas) toca temas como a devoción mariana, os sermóns, a medicina chinesa, os terremotos, as relixións precolombianas e a necesidade de aprender linguas modernas, en particular o francés, en prexuízo das denominadas linguas clásicas.

## Notas 
## Véxase tamén 
### Bibliografía 
* *Cartas eruditas*, selección, introdución, prólogo e notas por Agustín Millares Carlo, Madrid: Espasa Calpe (Clásicos Castellanos, 85), 1958.

### Ligazóns externas 
* *Cartas eruditas y curiosas*
Carmine Crocco

**Carmine Crocco**, coñecido como **Donatello**, nado o 5 de xuño de 1830 en Rionero in Vulture e finado o 18 de xuño de 1905 en Portoferraio, foi un bandido e guerrilleiro italiano, o máis temible no século XIX en Italia.

Deixou o servizo militar despois de matar un compañeiro e, para evitar a prisión, entrou no exército de Giuseppe Garibaldi para recibir a graza pero foi detido. Tras a unificación italiana, tornouse o xefe da reacción borbónica e dirixiu un exército de 2.000 homes contra o Reino de Italia. Foi preso e morreu en prisión.
Desmielinización

En bioloxía, a **desmielinización **é a perda da vaíña de mielina que illa os nervios. As neuronas, células do sistema nervioso, están arrodeadas por unha substancia chamada mielina, que favorece a condución eléctrica. No sistema nervioso central, a mielina fórmase a expensas  da membrana plasmática dos oligodendrocitos, mentres que no sistema nervioso periférico depende das células de Schwann. Cando a mielina é destruída, a condución dos sinais eléctricos ao longo dos nervios vese seriamente afectada, e en consecuencia os nervios perden a súa funcionalidade co paso do tempo. A desmielinización comporta ademais unha perda da velocidade de condución do impulso e da resposta, perda de propiedades de condución, consumo enerxético pouco eficiente e desorganización do sistema nervioso.

## Doenzas que cursan con desmielinización 
*Artigo principal: **Doenza desmielinizante***A desmielinización e é o sinal de certas doenzas neurodexenerativas autoimmunes, como a esclerose múltiple, a encefalomielite diseminada aguda, a mielite transversa, a polirradiculoneuropatía desmielinizante inflamatoria crónica, a síndrome de Guillain-Barré, a mielinose da ponte de Varolio central, e enfermidades desmielinizadoras herdadas como a leucodistrofia, e a enfermidade de Charcot-Marie-Tooth. Os pacientes de anemia perniciosa poden tamén sufrir danos neurais se a súa doenza non se diagnostica axiña. A dexeneración combinada subaguda da medula espiñal, que é un efecto secundario da anemia perniciosa, pode orixinar desde lixeiros danos nos nervios periféricos a danos graves no sistema nervioso central, que afectan á fala, equilibrio e consciencia cognitiva. Cando se degrada a mielina, a condución dos sinais ao longo do nervio pode deteriorarse ou perderse e o nervio pode chegar a dexenerar.

## Outros artigos 
* Mielina
* Doenza desmielinizante
Porsche 911

O **Porsche 911** é unha serie de modelos de automóbil deportivo producida polo fabricante alemán Porsche entre os anos 1964 e 1989. Pertence ó segmento de deportivos con motor bóxer de 6 cilindros colocados na parte dianteira do coche, con tracción ás 2 rodas dianteiras e 2+2 asentos. Os primeiro motores eran de 2'0 litros, e co tempo chegaron os de 2'2 en 1969, de 2'4 en 1971, de 2'7 en 1974, de 3'0 en 1976 e 3'2 en 1983, pasando dunha potencia de 110 CV en 1964 ós 300 CV das últimas versións.

O éxito comercial da liña 911 fixo que tódolos sucesores deste modelo manteñan este nome comercial, malia ser modelos diferentes. Así, o 930, o 964, o 993, o 996, o 997 e o 991 actual, foron todos comercializados como Porsche 911.
## Véxase tamén
### Ligazóns externas
* Páxina web oficial de Porsche
Alxube

Un **alxube** ou **calabozo** é un tipo de prisión, que normalmente consiste nunha cela que se sitúa en pisos inferiores (como cavernas) e que tiña como función reter prisioneiros, moitas veces por longos períodos.

miniatura|Alxube do castelo de Pierrefonds, con varias celas.|centro|490x490px
## Notas
## Véxase tamén
### Outros artigos
*Calabozo
*Torre da homenaxe
URBA Top 12

O **Torneo da URBA** é o campionato de rugby máis antigo e importante da Arxentina, organizado pola Unión de Rugby de Bos Aires dende 1899.

## Formato
A URBA ten 80 clubs afiliados, divididos en 4 divisións segundo o seu nivel competitivo. Os 24 equipos da máxima categoría divídense en 2 grupos (Zona A e Zona B) cada un con 12 equipos, e disputan unha primeira fase de 11 xornadas. Trala primeira fase clasifícanse os 7 primeiros equipos de cada grupo para disputar o chamado Top 14 da URBA, que é a liga definitiva. No Top 14, partindo de cero, xóganse outras 13 xornadas de liga. Ó remate desta liga, os 6 primeiros da táboa acadan o dereito a disputar as eliminatorias polo título. Nelas enfróntanse primeiro o 3º fronte o 6º e o 4º fronte o 5º. Os dous primeiros da táboa agardan entre tanto para saber cales serán os seus 2 rivais nas semifinais.

## Campións
## Véxase tamén
### Ligazóns externas
* Palmarés do Torneo da URBA
Félicien Trewey

**Félicien Trewey**, nado **Félicien-François Trevey** o 23 de maio de 1848 en Angoulême e finado o 2 de decembro de 1920 en Asnières-sur-Seine, foi un célebre artista do entretemento francés, nos seus espectáculos incluía sombras chinesas, comedia, ilusionismo, acrobacia, maxia, chapeugrafía ou mímica.

## Traxectoria 
Residente en Marsella desde neno aos quince anos formou parella artística cun mozo acróbata, actuando en cafés das vilas durante un ano para logo seguir en music halls de Marsella, realizando comedia e pantominas, chegando a actual no Alcazar un dos mellores locais da cidade e acadar o éxito coa súa actuación, converténdose nun dos artistas favoritos nas feiras das cidades e vilas da Provenza, creando a súa propia compañía itinerante de pantomima e variedades en 1867 cando tiña 19 anos . En Bordeos acadou o éxito como acróbata e ao chegar a París o seu éxito foi rotundo, durante nove anos levou o seu espectáculos polas mellores salas da cidade, a partir de 1876 a súa fama fíxose internacional e percorreu moitas capitais europeas con grande éxito , actuando para o rei Eduardo VII, para o emperador de Austria ou o barón Rothschild e realizou unha xira polos Estados Unidos. As súas imitacións dos personaxes célebres da súa época como Gambetta, Bismarck, Thiers, Mistral ou Émile Zola tanto en sombras chinesas como en chapeugrafía foron unanimente recoñecidas como das mellores representacións da época . Apareceu en varios filmes dirixidos polos seus amigos, os irmáns Lumière como *Chapeaux a Transformations* (1895),*The Photographe* (1895), *Danseuses des rues* (1896), *Partie de cartes* (1895) ata o punto de que mesmo algúns o consideran a primeira estrela cinematográfica , e os irmáns Lumière déronlle a concesión exclusiva do seu invento no Reino Unido polo que é tamén tamén coñecido como o introdutor do cinematográfico Lumière no Reino Unido ao dar a primeiro espectáculo con filme o 20 de febreiro de 1896 en Londres nun pase para a prensa e ao día seguinte para o público  Publicou os libros *Comment cela se fait* (1890) e *Papier multiforme* (1913).

## Notas 
### Véxase tamén 
## Ligazóns externas 
* Filme de Trewey nunha actuación de chapeugrafía (espectáculo con chapeus)
Ponte do Pozo Negro

A **ponte do Pozo Negro** ou '*do *Puzo* Negro*' é unha ponte construída  sobre o río Deza entre as parroquias de Ponte (Silleda) e San Pedro de Losón (Vila de Cruces).

## Situación e descrición
Sitúase a carón do Pozo Negro, do cal toma o nome. Este pozo do Deza recibe esta denominación debido á cor escura que toma a auga do río nese lugar.

Consta dunha plataforma de formigón e ferro, protexida por unha varanda tamén de ferro. Esta plataforma sostense sobre dúas paredes de parede levantadas a ambas lados do río, estando contruída a do lado de Ponte sobre un penedo.

## Historia
Foi construída a comezos do século XX para canalizar o tránsito de persoas e mercadorías entre as terras do Corpiño e Carbia e as de Trasdeza, onde se viña celebrando na parroquia de Silleda unha feira os días 6 e 23 de cada mes. Así pois, o camiño que se dirixe cara esta ponte aínda conserva o nome de *camiño da feira*.

Coa mellora das vías e medios de comunicación, esta ponte caeu en desuso en detrimento doutras próximas (A Carixa, Ponte Taboada). No ano 1993, abriuse ao tránsito a PO-205, cuxo viaduto axudou a salvar o desnivel do Deza entre Ponte e San Pedro de Losón. Na actualidade a ponte do Pozo Negro só é utilizada por troiteiros e sendeiristas.

## Galería de imaxes

Ponte Poozo Negro.jpg|Cara norte da ponte.
Puzonegro1.jpg|Penedo no Pozo Negro.
Puzonegro2.jpg|O Pozo Negro.

## Notas
## Véxase tamén
### Ligazóns externas
Illa Quiriquina

**Illa Quiriquina** é unha illa chilena situada a 11&nbsp;km ao norte da comuna de Talcahuano, precisamente na baía de Concepción. O seu nome, do mapudungun significa "moitos tordos". Na actualidade es administrada pola Armada Chilena.

## Véxase tamén 
### Outros artigos 
* Talcahuano
* Armada de Chile

### Bibliografía
*  Francisco Solano Asta-Buruaga y Cienfuegos *Diccionario geográfico de la República de Chile* 2ª ed. corrixida e aumentada, Nova York, D. Appleton y Compañía. 1899. px. 632 
* Sclerorhynchid teeth from the Late Cretaceous of the Quiriquina Formation
San Carlos, Chile

**San Carlos** é unha cidade, municipio e unha comuna chilena. A súa área é de 874&nbsp;km2 e tiña un total de 50.088 habitantes (INE 2002).

## Véxase tamén 
### Ligazóns externas 
* A páxina web do municipio da comuna .
Chillán Viejo

**Chillán Viejo** é un municipio, cidade e comuna de Chile con 26.172 habitantes (INE 2002). Foi fundada no ano 1995 como municipio e ten unha superficie de 292&nbsp;km2.

## Véxase tamén 
### Ligazóns externas 
* A Municipalidad de Chillán Viejo
Gran Premio de Francia de 1968

O **Gran Premio de Francia** de fórmula 1 de  celebrouse no circuíto de Rouen-Les-Essarts o 7 de xullo de 1968. Foi a sexta proba da tempada de Fórmula Un de .

O piloto francés Jo Schlesser tivo un accidente mortal na segunda volta da carreira. O seu coche estrelouse e incendiouse, o chasis de magnesio do coche contribuíu ao incendio.

## Clasificación 
## Posicións logo da carreira 
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Datos da carreira 
* **Feitos:** 
** Primeira vitoria - Jacky Ickx 
** Primeira Pole Position - Jochen Rindt 
** Primeira volta rápida - Pedro Rodríguez 
* Jo Schlesser tivo un accidente mortal na segunda volta da carreira, cando perdeu o control no entón novo chasis Honda RA302 que envorcou e incendiouse rapidamente debido ao seu contido de magnesio. El foi elixido cando o piloto habitual de Honda John Surtees negouse a pilotar o novo coche, optando polo vello chasis RA301, alegando que o novo coche era inseguro. 
* Esta carreira foi un punto de inflexión na Fórmula Un, coa morte de Schlesser, incorporaronse moitas precaucións de seguridade nas carreiras posteriores. Esta foi a última carreira de F1 que tivo lugar en Rouen Les Essarts

## Véxase tamén 
### Bibliografía 
* 

### Ligazóns externas 
*
Noviercas

**Noviercas** é un concello español da provincia de Soria (Castela e León). A súa poboación é de 180 habitantes (INE 2012) e ocupa unha superficie de 91,56 km².

## Véxase tamén
### Ligazóns externas
*Páxina oficial do concello
Almicantarat

miniatura|250px | A esfera celeste co almicantarat en liña vermella a trazos.
A palabra '*** ou **almicantarat*', do árabe clásico *almuqanṭarāt*, é un substantivo masculino (almicantarat), aínda que pode usarse tamén en xénero feminino (almicántara), co que se designa en astronomía cada un dos círculos imaxinarios  paralelos ao horizonte que se supoñen descritos na esfera celeste para determinar a altura ou a depresión dos astros. Dúas estrelas que se atopan no mesmo almicantarat teñen a mesma Altura (astronomía)

## Almicantarat do Sol 
O almicantarat plano que contén o Sol  utilízase en enxeñería ambiental para caracterizar a dispersión dos aerosois. Para levar a cabo as medidas utilízase ou ben un espectrorradiómetro ou ben un fotómetro e tómanse a ambos lados do sol e en varios ángulos.

Existen varios modelos para obter propiedades dos aerosois do almicantarat do Sol. Os máis relevantes foron desenvolvidos por Oleg Dubovik (usado na rede AERONET da NASA) e por Teruyuki Nakajima (chamado SKYRAD.PACK ).

## Notas 
## Véxase tamén
### Bibliografía 
*Adelaide Observatory: Almucantar graphs of hour angles, Adelaide, R. E. E. Rogers, Govt. printer, 1927.
*Chandler, Seth Carlo, (1846–1913): The almucantar, Cambridge, J. Wilson and Son, 1887.
*Dubovik, O. and M. D. King, 2000: A flexible inversion algorithm for retrieval of aerosol optical properties from Sun and sky radiance measurements," Journal of Geophysical Research, 105, 20 673-20 696   
*Nakajima T, Tonna G, Rao RZ, et al.:Use of sky brightness measurements from ground for remote sensing of particulate polydispersions, Applied Optics 35 (15), 2672–2686, 1996
Igrexa de San Miguel de Ponte

A **igrexa de San Miguel de Ponte** é a igrexa parroquial de Ponte, no concello pontevedrés de Silleda.

## Localización
Sitúase na parte central da parroquia de Ponte, ás aforas do lugar de Trasdosisto e próxima tamén ao lugar de Rosende.

## Descrición
Foi construída sobre unha antiga capela adicada á Virxe dos Remedios. A fábrica actual é do século XX. Destaca na fachada unha ventá de medio punto e unha inscrición sobre a construción da citada fachada, rematada nunha espadana que alberga as campás. Conta cunha soa nave e o presbiterio sobresae por riba do resto da nave. Convén sinalar a curiosa disposición do edificio, cuxa fachada está situada ao sur, ao contrario que na maioría de igrexas, que teñen orientadas as fachadas cara ao poñente.

Conta no seu interior con 11 imaxes de distintos santos. Destaca pola súa antigüidade a do Arcanxo Miguel, patrón desta freguesía. Ademais, destacan tres retablos: o altar maior, en cuxo centro se atopa o patrón e no que se aparecen as letras Q C e D, iniciais da tradución ao castelán do nome hebreo de San Miguel (*Quién como Dios*); o altar da "Purísima" e o dos "Remedios". Na espadana atópanse dúas campás de distinto tamaño. A máis pequena delas, cun pequeno baño de prata, está datada do ano 1879 e formaba parella con outra algo maior das mesmas características, que en 1948 tivo que ser substituída por mor dunha fractura por outra de bronce dun tamaño algo maior. Como dato anecdótico, nesta campá aparece o nome do parroco daquela época: don Manuel Sánchez Noya, que exerceu en Ponte en dous períodos distintos.

Arredor da igrexa, atopamos o cemiterio parroquial pechado cun valado de pedra, que no 2000 foi ampliado cara a un terreo situado nun plano inferior. Ao pé dese valado e a carón da fachada da igrexa, atópase unha oliveira centenaria, que serve de acubillo para os fregueses nos días de sol. A existencia desta árbore deu pé á expresión "ir para debaixo da oliveira", dado que baixo ela se atopan varios nichos e sepulturas, que se usa para falar do feito de soterrar a unha persoa da parroquia. Ao adro accédese de dúas maneiras: mediante unhas escaleiras que baixan desde o camiño, no costado leste, e a nivel do chan, no lado sur. En cambio, ao cemiterio novo accédese por dúas escaleiras, unha delas comunicando o adro con el, e por un portal.

## Galería de imaxes

Oliveiraponte.jpg|Oliveira no adro da igrexa
Igrexa de San Miguel de Ponte, Silleda.JPG|Igrexa de Ponte
Pyracantha

***Pyracantha*** é un xénero de arbustos espiñentos perennes da familia Rosaceae, cuxa denominación galega é **espiños coraleiros** (e, na zona oriental, **espíns coraleiros**), alén do cultismo **piracantos**. Son nativos dunha área que abrangue dende o sueste de Europa até o sueste de Asia. Aseméllanse, e están relacionados cos *Cotoneaster*, mais diferéncianse destes polos bordos serrados das follas e polos numerosos espiños (os *Cotoneaster* non teñen espiños). Coraleiro fai referencia ao coral, é dicir, que lembran o aspecto do coral, polos espiños e pola cor vermella intensa dos froitos. En Galiza é común a especie *Pyracantha coccinea* coma planta ornamental en xardíns privados ou aliñadas nas bermas e xardíns das autoestradas.

Os espiños coraleiros acadan os 6 m de alto. As sete especies teñen flores abrancazadas e bagas arrubiadas ou amarelas (botanicamente son pomos. Florean a finais da primavera e comezos do verán, os froitos desenvólvense a finais do verán, ficando ben chegandos cando remata o outono.

## Especies 
* *Pyracantha angustifolia*. Suroeste da China.
* *Pyracantha atalantioides*. Suroeste da China.
* *Pyracantha coccinea* (Espiño coraleiro, espín coraleiro, piracanto). Mediterráneo até o Irán.
* *Pyracantha crenatoserrata*. Centro da China.
* *Pyracantha crenulata*. Himalaia.
* *Pyracantha koidzumii*. Taiwán.
* *Pyracantha rogersiana*. Yunnan (China).

## Híbridos e cultivares 
A seguir os híbridos e cultivares seleccionados (as grafadas en letra grosa gañaron o premio *Award of Garden Merit* da *Royal Horticultural Society* británica):

## Usos 
miniatura|dereita|Flores

Os espiños coraleiros son de gran valor ornamental. Cultívanse en xardíns polas súas flores e pólas densamente cargadas de froitos rechamangueiros. Ademais, a súa estrutura espiñenta fai deste espiño unha planta particularmente valiosa cando se quere crear unha barreira impenetrábel, polo que é ideal para crear sebes para choer propiedades e leiras, sendo unha boa alternativa aos valados ou muros convencionais.

Tamén é un bo arbusto para a vida salvaxe do xardín, fornecendo acubillo para o repouso e niñada de paxaros, flores para as abellas, e unha abundante fonte de bagas. As bagas dos *Pyracantha* non son velenosas, como normalmente se cre, son agres, mais comestíbeis unha vez cociñadas. Úsanse tamén para elaborar marmeladas. No Reino Unido e Irlanda *Pyracantha* e o xénero irmán *Cotoneaster* son unha fonte valiosa de néctar cando as abellas teñen poucas alternativas no que se coñece coma *carencia de xuño*.

## Notas 
## Véxase tamén 
### Outros artigos 
* Espiño coraleiro
José Manuel Parada Alvite

**José Manuel Parada Alvite**, coñecido como **Suco II**, nado en Ribeira o 4 de novembro de 1943, é un exfutbolista galego, que xogaba de extremo esquerdo.

## Traxectoria 
### Comezos 
Coñecido nos seus inicios como "Zamorita", pasou logo a ser coñecido como Suco II, por ser o irmán máis novo do tamén futbolista Andrés Parada Alvite, coñecido como Suco. Comezou a xogar no Riveira da súa vila natal, do que pasou ao equipo xuvenil do Arenal de Santiago de Compostela en 1961.

### Racing de Ferrol 
Ese mesmo ano foi posto a proba polo Racing de Ferrol nun partido amigable ante o equipo B do Deportivo da Coruña. A súa actuación foi satisfactoria e a comezos de outubro asinou como novo futbolista do club verde, con só 17 anos. Debutou uns días despois nun partido contra o Coruxo, e militou no club durante tres tempadas, todas na Terceira División.

### Celta de Vigo 
En maio de 1964 fichou polo Celta de Vigo, co que debutou ese mesmo mes nos oitavos de final da Copa do Xeneralísimo ante o Atlético de Madrid. Militou co club vigués durante os seguintes anos na Segunda División, e na tempada 1968/69 logrou o ascenso á Primeira División, con Eizaguirre como adestrador. Na campaña 1970/71 o equipo acabou sexto e logrou unha histórica clasificación para a Copa da UEFA, a primeira da súa historia. Suco II disputou un único encontro na competición europea, ante o Aberdeen escocés.

Deixou o Celta ao remate da tempada 1971/72, despois de 193 partidos oficiais coa camiseta celeste e 24 goles en oito tempadas, nas que coincidiu con xogadores como Abel Fernández, Rivera, Quique Costas, Manolo, Rodilla ou Juan.

### Últimos anos 
En 1972 fichou polo Pontevedra, de Segunda División, co que acabou descendendo esa mesma tempada a Terceira. Tras disputar unha campaña na categoría de bronce co equipo granate, en 1974 fichou polo Atlético de Riveira, co que xogou dous anos antes de retirarse en 1976. 

Despois de deixar o fútbol traballou en Moble de Cor, onde se xubilou en 2008.

### Selección nacional 
En 1962 formou parte da selección galega xuvenil no Campionato Nacional de Seleccións Xuvenís. Ese mesmo ano foi internacional coa selección española xuvenil, coa que disputou o Campionato Europeo Xuvenil en Bucarest, onde coincidiu cos tamén galegos Zunzunegui e Costoya. 

## Notas 
## Véxase tamén 
### Ligazóns externas 
* Datos do xogador en bdfutbol.com
Crataegus

:*Para outros usos véxase Estripeiro*

[miniatura|Estripo común (primeiro plano das [flores.]]
***Crataegus*** é o nome científico dun dos dous xéneros nos que se dividen os espiños, un clado grande de arbustos e de árbores miñudas na familia Rosaceae, naturais das rexións temperadas do Hemisferio Norte en Europa, Asia e América do Norte. É a flor do estado de Missouri. En galego coñécense coma espiñeiros, espiños, estripeiros ou estripos.

Caracterízanse polos seus froitos miúdos, semellantes a un pero e as súas pólas espiñentas. O xénero relaciónase co asiático *Rhaphiolepis*. En Galiza é común a especie *Crataegus monogyna* (o estripeiro común).

## Descrición 
Estes arbustos ou arboriñas, medran na súa maioría até os 5–15 m de alto,. Posúen froitos miúdos en forma de pomo e (normalmente) teñen pólas espiñentas. O tipo máis habitual ten a casca cinsenta nos exemplares novos, desenvolvendo fendas lonxitudinais con cristas estreitiñas nas árbores máis idosas.
As espiñas son poliñas miúdas apuntadas que se alzan quer doutras pólas, quer dende o toro, e teñen tipicamente 1–3&nbsp;cm de longo (téñense documentdo de até 11,5&nbsp;cm nun caso. moitas das cales son, realmente, microespecies apomícticas. Calcúlase que un número razoábel serían 200 especies,

(MHNT) Crataegus monogyna - Fruits.jpg|O froito do estripeiro bravo (*C. monogyna*)
Crataegus laevigata x monogyna Blossom.jpg|Flores na primavera do probábel híbrido *C.laevigata x monogyna*
Crataegus pinnatifida fruit, Yongin.jpg|Froito de *Crataegus pinnatifida*
Illustration_Crataegus_laevigata1.jpg|Bosquexo botánico de *Crataegus laevigata*

## Notas 
## Véxase tamén 
### Outros artigos 
* Estripo
### Ligazóns externas 
* Fotos de *Chinese haw berries*
* Clave botánica dos *Crataegus* no oseste de América do Norte
* Usos medicinais do estripo en Armenia
* Usos comestíbeis dos estripeiros en *Plants For A Future*
* *Crataegus phaenopyrum* imaxes na bioimages.vanderbilt.edu
Pyracantha coccinea

***Pyracantha coccinea*** M.Roem. é unha especie botánica da familia das Rosáceas, chamada en galego **espiño coraleiro** (e, na zona oriental, **espín coraleiro**). Alén deste nome, recibe tamén o de **piracanto**, cultismo usado para as plantas do xénero ***Pyracantha***. É endémico do sueste de Europa, e da China centromeridional. O seu uso en Galiza é ornamental e resérvase á xardinaxe privada, para crear cerramentos e valados espiñentos, ou coma sebe nas autoestradas.

## Descrición 
Ten un aspecto moi semellante ao xénero *Cotoneaster*, co que se pode chegar a confundir, mais a maior diferenza é que no xénero *Pyracantha* as follas son dentadas e ademais son espiñentos.

Arbusto perenne ou semiperenne, resistente, de 1,5 a 2 m de altura, aínda que pode pasar dos 3 m. Toro de cor parda cinsenta, pólas espiñentas e intricadas. Follas coriáceas, pecioladas, dentadas, lanceoladas, alternas, brillantes pola face.

Florea na primavera; as flores son moi abundantes, abrancazadas ou amarelas claras miúdas e en acios, con cinco pétalos arredondados. Os froitos maduran dende a fin do verán até o outono; son miúdos e aseméllanse ás mazás bravas ou peros, avermellados, alaranxados ou amarelos; ficando nas pólas durante o outono e mais no inverno. Ten propiedades adstrinxentes e é alimento de numerosos paxaros; para o ser humano non é velenosa mais si algo agre, porén, pode ser cociñada para facer xeleas e marmeladas.

Abrangue dende o sur de Europa até Asia occidental. Cultívase en América do Norte e Europa occidental (incluíndo Galiza) como planta ornamental.

## Taxonomía 
*Mespilus* foi descrito por Max Joseph Roemer e publicado en *Familiarum Naturalium Regni Vegetabilis Monographicae 3: 219–220. 1847.
;Variedades:
* *Pyracantha coccinea var. implexa* Lavallée
* *Pyracantha coccinea var. lalandei* hort. ex Dippel
* *Pyracantha coccinea var. lalandei* Lavallée
;Sinonimia:
thumb|Flor do espiño de fogo

* *Cotoneaster pyracantha* (L.) Spach 
* *Crataegus pauciflora* André
* *Crataegus pyracantha* (L.) Medik. 
* *Gymnopyrenium pyracantha* (L.) Dulac 
* *Mespilus pauciflora* Poir.
* *Mespilus pyracantha* L. 
* *Pyracantha coccinea var. pauciflora* (Poir.) Dippel
* *Pyracantha lucida* de Vos 
* *Pyracantha pauciflora* (Poir.) M.Roem.
* *Pyracantha pyracantha* (L.) Voss 
* *Pyracantha spinosa* de Vos 
* *Pyracantha vulgaris* Lothelier
* *Timbalia pyracantha'' (L.) Clos

right|250px|thumb|Variedades de espiños de fogo coas bagas de diferentes cores

## Notas 
## Véxase tamén 
### Ligazóns externas 
* Información da especie
Pobo cherokee

[miniatura|dereita|[Bandeira dos cherokees|Bandeira da Nación Cherokee.]]
miniatura|dereita|Bandeira da *United Keetoowah Band of Cherokee Indians*.

Os **cherokees** (en cherokee: ᏣᎳᎩ *Tsalagi*) son os nativos de Norteamérica que habitaban o territorio actual dos estados de Alabama, Xeorxia, Kentucky, Carolina do Norte, Carolina do Sur, Tennessee e Virxinia no sueste dos Estados Unidos cando os europeos contactaron con eles no século XVI. Con posterioridade, a maioría dos cherokee foron forzados a trasladarse á Meseta Ozark (Oklahoma). Os cherokees eran un dos pobos que se agrupaban nas "cinco tribos civilizadas".

## Notas 
## Véxase tamén 
### Outros artigos 
* Sendeiro das bágoas
Cherokee (homónimos)

Os **cherokees** son unha tribo nativa americana.

O termo **Cherokee** tamén pode facer referencia a:

## Pobo cherokee 
*Lingua cherokee, unha lingua iroquesa do sur falada polo pobo cherokee
*Cherokee Nation, tribo cherokee federalmente recoñecida, Tahlequah, Oklahoma
*Eastern Band of Cherokee Indians, tribo cherokee federalmente recoñecida, Cherokee, Carolina do Norte
*United Keetoowah Band of Cherokee Indians, tribo cherokee federalmente recoñecida, Tahlequah, Oklahoma
*Cherokee Female Seminary, Tahlequah, Oklahoma
**First Cherokee Female Seminary Site, Park Hill, Oklahoma
*Cherokee Male Seminary
*Cherokee National Capitol, Tahlequah, Oklahoma
*The Cherokee National Youth Choir

## Lugares 
;Australia
*Cherokee, Victoria
;Estados Unidos
*Cherokee, Alabama 
*Cherokee, California
*Cherokee, Condado de Nevada, California
*Cherokee, Iowa 
*Cherokee, Kansas 
*Cherokee, Carolina do Norte
*Cherokee, Oklahoma
*Cherokee, Texas
*Cherokee, Wisconsin
*Cherokee Park, Louisville, Kentucky
*Cherokee Sewer Site un lugar arqueolóxico de Cherokee, Iowa
*Cherokee Village, Arkansas

## Música 
* "Cherokee" (canción de Ray Noble)
* "Cherokee" (canción), canción de 1987 da banda de rock sueca Europe
* "Cherokee", canción de White Lion do seu álbum *Fight to Survive*
* Cherokee Records, un selo discográfico
* "Indian Reservation (The Lament of the Cherokee Reservation Indian)", canción de Paul Revere & the Raiders

## Informática 
* Cherokee (servidor web)

## Plantas 
* Cherokee (uva), outro nome para a uva Catawba
* Rosa laevigata, coñecida como *Cherokee Rose*

## Persoas 
*Cherokee Parks (nado en 1972), xogador de baloncesto americano
*Crawford Goldsby tamén coñecido como Cherokee Bill, un bandoleiro americano

## Outros 
* Cherokee (test nuclear), test dunha arma termonuclear en 1956
Rebollar, Soria

**Rebollar** é un concello español da provincia de Soria (Castela e León). A súa poboación é de 42 habitantes (INE 2012) e ocupa unha superficie de 10,38 km².
Rebollar

O topónimo castelán **Rebollar** pode facer referencia a:

***Rebollar**, concello da provincia de Cáceres (Estremadura).
***Rebollar**, concello da provincia de Soria (Castela e León).
***El Rebollar**, comarca da provincia de Salamanca (Castela e León).